ΚΑΝΟΝΙΣΜΟΣ (ΕΚ) αριθ. 2351/97 ΤΗΣ ΕΠΙΤΡΟΠΗΣ της 27ης Νοεμβρίου 1997 για αναστολή του προτιμησιακού δασμού και επαναφορά του δασμού του κοινού δασμολογίου κατά την εισαγωγή τριαντάφυλλων με μικρό άνθος καταγωγής Μαρόκου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 4088/87 του Συμβουλίου, της 21ης Δεκεμβρίου 1987, για τον καθορισμό των όρων εφαρμογής των προτιμησιακών δασμών κατά την εισαγωγή ορισμένων προϊόντων ανθοκαλλιέργειας καταγωγής Κύπρου, Ισραήλ, Ιορδανίας και Μαρόκου καθώς και Δυτικής Όχθης και Λωρίδας της Γάζας (1), όπως τροποποιήθηκε τελευταία από τον κανονισμό (ΕΚ) αριθ. 1300/97 (2), και ιδίως το άρθρο 5 παράγραφος 2 στοιχείο β),

Εκτιμώντας:

ότι ο κανονισμός (ΕΟΚ) αριθ. 4088/87 καθορίζει τους όρους εφαρμογής ενός προτιμησιακού δασμού για τα τριαντάφυλλα με μεγάλο άνθος, τα τριαντάφυλλα με μικρό άνθος, τα μονοανθή γαρίφαλα (standard) και τα πολυανθή γαρίφαλα (spray), εντός των ορίων των δασμολογικών ποσοστώσεων που ανοίγονται ετησίως για την εισαγωγή στην Κοινότητα νωπών κομμένων ανθέων 7

ότι ο κανονισμός (ΕΚ) αριθ. 1981/94 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1667/97 της Επιτροπής (4), καθορίζει το άνοιγμα και τον τρόπο διαχείρισης των κοινοτικών δασμολογικών ποσοστώσεων για τα άνθη και τα μπουμπούκια ανθέων, κομμένα, νωπά, που κατάγονται αντιστοίχως από την Κύπρο, την Αίγυπτο, το Ισραήλ, τη Μάλτα, το Μαρόκο, τη Δυτική Όχθη και τη Λωρίδα της Γάζας 7

ότι ο κανονισμός (ΕΚ) αριθ. 2350/97 της Επιτροπής (5), καθόρισε τις κοινοτικές τιμές στην παραγωγή και κατά την εισαγωγή για τα γαρίφαλα και τα τριαντάφυλλα για την εφαρμογή του καθεστώτος 7

ότι ο κανονισμός (ΕΟΚ) αριθ. 700/88 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 2062/97 (7), έχει καθορίσει τις λεπτομέρειες εφαρμογής του εν λόγω καθεστώτος 7

ότι οι αντιπροσωπευτικές ισοτιμίες της αγοράς που καθορίζονται στο άρθρο 1 του κανονισμού (ΕΟΚ) αριθ. 3813/92 του Συμβουλίου (8), όπως τροποποιήθηκε τελευταία από τον κανονισμό (ΕΚ) αριθ. 150/95 (9), χρησιμοποιούνται για να μετατραπεί το ποσό που εκφράζεται σε νομίσματα των τρίτων χωρών και αποτελούν τη βάση καθορισμού των γεωργικών ισοτιμιών των νομισμάτων των κρατών μελών 7 ότι οι λεπτομέρειες εφαρμογής και καθορισμού των μετατροπών αυτών έχουν καθορισθεί στον κανονισμό (ΕΟΚ) αριθ. 1068/93 της Επιτροπής (10), όπως τροποποιήθηκε τελευταία από τον κανονισμό (ΕΚ) αριθ. 1482/96 (11) 7

ότι, με βάση τις διαπιστώσεις που πραγματοποιήθηκαν σύμφωνα με τις διατάξεις των κανονισμών (ΕΟΚ) αριθ. 4088/87 και (ΕΟΚ) αριθ. 700/88, πρέπει να συμπεράνουμε ότι πληρούνται οι όροι που προβλέπονται στο άρθρο 2 παράγραφος 3 του κανονισμού (ΕΟΚ) αριθ. 4088/87 για την αναστολή του προτιμησιακού δασμού για τα τριαντάφυλλα με μικρό άνθος καταγωγής Μαρόκου 7 ότι πρέπει να επαναφερθεί ο δασμός του κοινού δασμολογίου 7

ότι η ποσόστωση των εν λόγω προϊόντων αναφέρεται στην περίοδο από την 1η Νοεμβρίου 1997 έως τις 31 Οκτωβρίου 1998 7 ότι, έκτοτε, η αναστολή του προτιμησιακού δασμού και η επαναφορά του δασμού του κοινού δασμολογίου εφαρμόζονται το αργότερο έως το τέλος της περιόδου αυτής 7

ότι στο διάστημα που μεσολαβεί μεταξύ των συνεδριάσεων της επιτροπής διαχειρίσεως, η Επιτροπή πρέπει να λάβει τα μέτρα αυτά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εισαγωγή τριαντάφυλλων με μικρό άνθος (κωδικοί ΣΟ ex 0603 10 11 και ex 0603 10 51) καταγωγής Μαρόκου αναστέλλεται ο προτιμησιακός δασμός που καθορίσθηκε από τον κανονισμό (ΕΚ) αριθ. 1981/94 και επαναφέρεται ο δασμός του κοινού δασμολογίου.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Νοεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 382 της 31. 12. 1987, σ. 22.

(2) ΕΕ L 177 της 5. 7. 1997, σ. 1.

(3) ΕΕ L 199 της 2. 8. 1994, σ. 1.

(4) ΕΕ L 236 της 27. 8. 1997, σ. 3.

(5) Βλέπε σελίδα 17 της παρούσας Επίσημης Εφημερίδας.

(6) ΕΕ L 72 της 18. 3. 1988, σ. 16.

(7) ΕΕ L 289 της 22. 10. 1997, σ. 1.

(8) ΕΕ L 387 της 31. 12. 1992, σ. 1.

(9) ΕΕ L 22 της 31. 1. 1995, σ. 1.

(10) ΕΕ L 108 της 1. 5. 1993, σ. 106.

(11) ΕΕ L 188 της 27. 7. 1996, σ. 22.